पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना संक्रमण के बढ़ते मरीजों को देखते हुए लगातार सरकार सख्ती अपना रही हैं। इधर, जिले के अधिकारी भी शादियों के सीजन में भीड़ नहीं हो इसको लेकर प्रयास कर रहे। शनिवार को उपखंड अधिकारी की अपील एक कार्ड वितरण होने के बाद भी एक व्यक्ति ने अपने परिवार में आयोजित होने वाले विवाह कार्यक्रम को स्थगित करने की पहल की।
जानकारी के अनुसार भीनमाल निवासी शास्त्री प्रवीण कुमार पुत्र जटाशंकर त्रिवेदी ने बढ़ते कोरोना संक्रमण को देखते हुए शादी समारोह की पूर्ण तैयारी होने और कार्ड वितरण का कार्य पूर्ण होंने पर भी 7 मई को आयोजित होने वाले अपनी पुत्री के विवाह को स्थगित कर दिया।
एसडीएम ने की थी अपील : भीनमाल उपखण्ड अधिकारी ओमप्रकाश ने अपील की कि अन्य लोग भी शास्त्री प्रवीण से प्रेरणा लेते हुए बढ़ते कोरोना संक्रमण की स्थिति के मध्यनजर आने वाले दिनों में किसी भी प्रकार का भीड़ भाड़ का कार्यक्रम आयोजित ना करें और कोरोना गाइडलाइन का पूर्ण पालन करें।
भीनमाल उपखण्ड अधिकारी के नेतृत्व में नायब तहसीलदार लालाराम मीना के द्वारा एक शादी समारोह में 50 से अधिक लोगों को एकत्रित करने एवं कोरोना गाइडलाइन का उल्लंघन करने पर 25 हज़ार रुपये का चालान बनाकर जुर्माना वसूला गया। इस दौरान रीडर प्रेमप्रकाश व पुलिस कानिस्टेबल ओमप्रकाश साथ रहे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn